text: Kun to Kiwi-butikker overlever i Syd- og Sønderjylland
  03 maj 2017 kl. 05.41
  Kun to af de 15 Kiwi-butikker i Syd- og Sønderjylland overlever og får et nyt liv som Spar-supermarkeder.
   
  Fredag meddelte dagligvarekoncernen Dagrofa, at Discountkæden Kiwi lukker i Danmark. Tirsdag satte Dagrofa navne på de omkring 30 butikker, der overlever som bl.a. Spar-supermarkeder.
  I TV SYDs område overlever kun to ud af 15 butikker, nemlig butikkerne i Nørre Bjert ved Kolding og i Starup ved Haderslev.
  13 butikker i Bramming, Brørup, Lunderskov, Jels, Løjt Kirkeby, Haderslev,  Vejle, Grindsted, Give, Løsning, Horsens, Østbirk og Stensballe lukker i løbet af de næste par måneder.
  Kiwi har drevet 103 butikker fordelt over hele landet. 30 af butikkerne laves nu om til Spar eller Meny, mens resten lukkes.
  Omkring 1600 ansatte fyres som følge af butikslukninger, mens 800 ansatte fra Kiwis butikker kan fortsætte i Dagrofas andre butikker.
  